కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఎన్టీఆర్ 'జనతా గ్యారేజ్‌'లో సమంత, నిత్య ?
మిర్చి, శ్రీమంతుడు వంటి సీరియల్ హిట్స్ తర్వాత కొరటాల శివ డైరెక్ట్ చేయనున్న ఈ సినిమాలో ఇద్దరు హీరోయిన్లు నటించనున్నారు.
| Updated:
Jan 31, 2016, 11:07PM IST
ఎన్టీఆర్ 'జనతా గ్యారేజ్‌'లో సమంత, నిత్య ?
నాన్నకు ప్రేమతో తర్వాత ఎన్టీఆర్ చేయనున్న చిత్రం జనతా గ్యారేజ్ . మిర్చి, శ్రీమంతుడు వంటి సీరియల్ హిట్స్ తర్వాత కొరటాల శివ డైరెక్ట్ చేయనున్న ఈ సినిమాలో ఇద్దరు హీరోయిన్లు నటించనున్నారు. అందులో ఆల్రెడీ సమంత పేరు ఖరారు అయినప్పటికీ, మరో హీరోయిన్ పేరు మాత్రం ఇంకా పైనల్ అవలేదు. అయితే, లేటెస్ట్ అప్‌డేట్స్ ప్రకారం చూస్తోంటే మలయాళీ బ్యూటీ నిత్యామీనన్‌ని రెండో హీరోయిన్‌గా తీసుకుంటున్నట్టు తెలుస్తోంది. ఇప్పటికే నిత్యాతో చర్చలు కూడా జరుగుతున్నట్టు సమాచారం. ఓ వారం లేదా రెండు వారాల్లో ఆమె సైన్ చేసేది లేనిది తెలిసే అవకాశం వుందని యూనిట్ వర్గాలు తెలిపాయి. ఇద్దరు కజిన్ల మధ్య వ్యవహారాలే ఈ సినిమాలో ప్రధాన ఇతివృత్తంగా తెలుస్తోంది. ఎన్టీఆర్‌కి కజిన్‌గా మలయాళం నటుడు ఉన్ని ముకుందన్ నటించనుండగా మలయాళం సూపర్ స్టార్ మోహన్ లాల్ మరో ప్రధాన పాత్రలో కనిపించనున్నాడు. విలన్ పాత్రలో ఎవరిని తీసుకోవాలనే విషయంలో యూనిట్ ఇంకా ఓ క్లారిటీకి రాలేదని టాక్.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.